Diari Oficial de la Generalitat Valenciana


Sumari del DOGV 8533, del 23-04-2019 (2019/3283)

RESOLUCIÓ de 13 de març de 2019, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 304/06-AIA Alpuente.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8533

Data del DOGV
:   23-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3283


Data del document
:   13-03-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Alpuente
    * impacte ambiental

RESOLUCIÓ de 13 de març de 2019, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 304/06-AIA Alpuente. [2019/3283]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental, que estableix la publicació en el Diari Oficial de la Generalitat Valenciana de la declaració d'impacte ambiental, resolc:  
  
  
Publicar en el Diari Oficial de la Generalitat Valenciana la resolució complementària corresponent a l'expedient 304/06-AIA Alpuente.  
  
  
«Resolució complementària a declaració d'impacte ambiental  
Expedient: 304/06-AIA.  
Títol: Explotació de bestiar porcí.  
Promotor: Daniel Alvir Pérez.  
Autoritat substantiva: Ajuntament d'Alpuente.  
Localització: partida Loma El Curro, polígon 19, parcel·les 952, 957 i 958, del terme municipal d'Alpuente (València).  
  
Antecedents i tramitació administrativa  
El 3 de març de 2008, la Direcció General de Gestió del Medi Natural va dictar declaració d'impacte ambiental favorable amb condicionants relatius a l'expedient 304/06-AIA de projecte d'explotació porcina d'engreix, a situar en el polígon 19, parcel·les 952, 957 i 958, del terme municipal d'Alpuente (València), promogut per Daniel Alvir Pérez. Aquesta declaració d'impacte ambiental emparava una capacitat de 1.000 porcs d'engreix i la construcció d'una nau de 571,68 m².  
  
Amb data 14 de novembre de 2014 es va rebre informe de l'Ajuntament d'Alpuente en el qual s'indica que la llicència d'obertura es va concedir per a 500 porcs únicament i es comunica la intenció de concedir una nova llicència d'obertura per a una segona nau amb capacitat per a 500 porcs més. En aquest informe es consulta a aquest servei sobre la validesa de la declaració d'impacte ambiental, ja que, encara que en aquesta es contemplava la construcció d'una única nau, la capacitat total de porcs després de l'ampliació serà la mateixa que es va avaluar en la declaració d'impacte ambiental. Així mateix, segons considera l'ajuntament, hi hauria un error en la declaració d'impacte ambiental a l'hora d'autoritzar una única nau de 571,68 m² d'acord amb les dimensions mínimes establides en el Reial decret 1135/2002, de 31 d'octubre, relatiu a les normes mínimes per a la protecció de porcs.  
Amb data 17 de febrer de 2015 es remet a l'Ajuntament d'Alpuente informe sobre la necessitat de modificar la declaració d'impacte ambiental mitjançant una resolució complementària a causa de la construcció d'una nova nau. Així mateix, se sol·licita una memòria complementària en la qual s'especifiquen tots els possibles canvis respecte del projecte inicial.  
Amb data 4 de març de 2015 té entrada la documentació presentada pel promotor en resposta al requeriment anterior.  
Amb data 10 de juny de 2015 es remet a l'Ajuntament d'Alpuente un nou requeriment, ja que la documentació presentada no respon a les qüestions plantejades en el requeriment anterior, i a més es detecten deficiències en la informació pública realitzada en data 22 d'abril de 2006.  
Amb data 19 de desembre de 2016 l'Ajuntament d'Alpuente remet la informació pública practicada a l'expedient per un període de 10 dies. Així mateix remet documentació complementària presentada pel promotor.  
Amb data 3 de juliol de 2018 l'Ajuntament d'Alpuente remet documentació complementària presentada pel promotor.  
Amb data 2 d'agost de 2018, a fi de poder prosseguir la tramitació de l'expedient d'avaluació ambiental, es reitera la petició de documentació tant a l'Ajuntament d'Alpuente com al promotor.  
Amb data 27 de novembre de 2018 es reitera la petició d'esmena de l'expedient tant a l'Ajuntament d'Alpuente com al promotor.  
  
Amb data 30 de novembre de 2018, l'Ajuntament d'Alpuente remet l'esmena del tràmit d'informació pública i l'informe del tècnic municipal sobre el grau de compliment dels condicionants de la declaració d'impacte ambiental de data 3 de març de 2008.  
  
El tràmit d'informació pública s'ha dut a terme mitjançant publicació en el tauler d'anuncis i pàgina web de l'ajuntament, així com en el Butlletí Oficial de la Província de València núm. 179, de data 14 de setembre de 2018, sense que, transcorregut el termini de 30 dies, s'hagen presentat al·legacions.  
  
Descripció de les modificacions del projecte  
En el projecte inicial constava la construcció d'una única nau de 571,68 m² en la qual es pretenien albergar 1000 porcs d'engreix. No obstant això, l'ajuntament va concedir a l'interessat llicència d'obertura únicament per a 500 porcs. Segons la documentació aportada l'explotació actual que es pretén legalitzar consta de dues naus d'iguals dimensions (14 m x 30 m; superfície de 420 m²), que ocupa una superfície total de 840 m². Cadascuna de les naus té capacitat per a albergar-hi 500 porcs d'engreix.  
Una altra modificació respecte del projecte inicial és l'emmagatzematge de purins. Aquest es realitzarà en les fosses interiors de les naus i en una bassa exterior. En cadascuna de les naus hi ha una fossa de 30 metres de longitud x 14 metres d'ample i 0,80 metres de profunditat, la qual cosa suposa un volum d'emmagatzematge de 336 m³ en cadascuna de les naus. La bassa té forma de con truncat, amb un diàmetre superior de 10 metres, un diàmetre inferior de 6 metres i una alçària de 2,5 metres, la seua capacitat d'emmagatzematge és de 128,38 m³. La capacitat d'emmagatzematge total és de 800,38 m³.  
La gestió dels purins es continua fent mitjançant la seua aplicació com a adob orgànic a parcel·les de cultiu. No obstant això, s'aporta un nou pla d'adobament en el qual s'inclouen noves parcel·les, així com l'autorització i el compromís signat pels propietaris d'aquestes en què indiquen que no adobaran amb purins procedents d'altres granges.  
  
S'estima un consum anual d'aigua després de l'ampliació de 3000 m³, procedent de la xarxa municipal d'aigua potable d'Alpuente. L'Ajuntament d'Alpuente, en data 5 de juny de 2018, certifica com a proveïdor d'aigua potable apta per a consum humà i ramader posseir cabal suficient per a l'ampliació sol·licitada sense que es menyscabe el subministrament d'aigua per a consum humà de la població.  
  
Organismes consultats  
1. Confederació Hidrogràfica del Xúquer. Es realitza consulta a aquest organisme, en data 21 de juny de 2016, en constatar en el visor de la Generalitat que totes les construccions es troben en zona de policia del barranc del Curro.  
En data 26 de setembre de 2016, la Confederació Hidrogràfica del Xúquer remet informe en el qual comunica que l'explotació ramadera existent en les parcel·les 952, 957 i 958 del polígon 19 d'Alpuente, disposa d'autorització per a executar obres en zona de policia de llit públic, segons resolució de data 11 de febrer de 2009 en l'expedient de referència 2008AP0818.  
2. Servei de Vida Silvestre de la Conselleria d'Agricultura, Medi Ambient, Canvi Climàtic i Desenvolupament Rural. Es realitza consulta a aquest servei, en data 9 de juliol de 2018, en constatar en el visor de la Generalitat que l'explotació se situa en la ZEPA Alt Túria i Serra del Negrete i que ni en l'estudi d'impacte ambiental ni en la declaració d'impacte ambiental s'han considerat les possibles afeccions a aquest espai protegit de la Xarxa Natura 2000.  
En data 11 d'octubre de 2018, el Servei de Vida Silvestre remet la Resolució del director general de Medi Natural i Avaluació Ambiental que determina que l'ampliació de l'explotació porcina objecte d'estudi no tindrà efectes apreciables sobre la Xarxa Natura 2000 i que, per tant, no haurà de sotmetre's a una avaluació detallada de repercussions sobre aquesta Xarxa Natura 2000.  
Aspectes legals i consideracions ambientals  
Les construccions estan situades en sòl no urbanitzable comú segons les normes subsidiàries de planejament de l'Ajuntament d'Alpuente.  
  
D'acord amb l'informe de la Direcció General de Patrimoni Cultural Valencià de data 21 de novembre de 2007, els resultats de la prospecció realitzada posen de manifest la no existència d'afeccions al patrimoni arqueològic, paleontològic i etnològic.  
Segons el visor de la Generalitat totes les construccions es troben en zona de policia del barranc del Curro. L'organisme de conca va autoritzar l'execució d'obres en aquesta zona, segons resolució de data 11 de febrer de 2009 en l'expedient de referència 2008AP0818, incloent-hi la construcció de l'encreuament subterrani de llit públic mitjançant conducció d'aigua potable i la construcció de dues naus per a explotació porcina.  
Consultat el visor de la Generalitat, es constata que l'explotació se situa en la ZEPA Alt Túria i Serra del Negrete. En data 11 d'octubre de 2018, el Servei de Vida Silvestre remet la Resolució del director general de Medi Natural i Avaluació Ambiental que determina que l'ampliació de l'explotació porcina objecte d'estudi no tindrà efectes apreciables sobre la Xarxa Natura 2000 i que, per tant, no haurà de sotmetre's a una avaluació detallada de repercussions sobre aquesta Xarxa Natura 2000.  
  
S'estima una producció de purins de 2.150 m³ anuals, amb un contingut teòric en nitrogen de 7.250 kg N/any. L'emmagatzematge dels purins es realitzarà en les fosses interiors de les naus i en una bassa exterior. S'adjunta certificat d'impermeabilitat de les fosses interiors de recollida de les dejeccions i de la bassa exterior d'emmagatzematge de purins, signat per tècnic competent. Segons la documentació complementària aportada es tracta de construccions realitzades a base de formigó armat amb producte impermeabilitzant que li confereix una adequada impermeabilitat i estanquitat. No obstant això, s'haurà de realitzar un manteniment adequat d'aquestes instal·lacions i es portarà un control a fi de vigilar la seua estanquitat i impermeabilitat. Així mateix, s'haurà d'evitar el vessament de purins en les operacions de buidatge de les fosses i bassa d'emmagatzematge i durant el seu transport.  
  
La gestió dels purins es realitzarà mitjançant la seua aplicació com a adob orgànic a parcel·les amb els següents cultius: ametlers, cereals, vinya i fruiters. S'aporta, com a part del projecte, un pla d'adobament específic que s'ajusta al que s'estableix en l'Ordre 7/2010, de 10 de febrer, de la Conselleria d'Agricultura, Pesca i Alimentació, per la qual s'aprova el codi valencià de bones pràctiques agràries.  
La granja haurà de comptar amb un llibre de registre en el qual s'anotaran totes eixides de purins que es produïsquen, indicant: data, identificació de les parcel·les que s'adobaran el i volum de purins aplicat en cadascuna d'elles. Aquest llibre estarà actualitzat i a la disposició de l'autoritat substantiva o ambiental sempre que aquestes el requerisquen.  
El consum d'aigua anual estimat és de 3000 m³, procedent de la xarxa municipal d'aigua potable d'Alpuente. L'Ajuntament d'Alpuente, en data 5 de juny de 2018, certifica com a proveïdor d'aigua potable apta per a consum humà i ramader posseir cabal suficient per a l'ampliació sol·licitada sense que es menyscabe el subministrament d'aigua per a consum humà de la població.  
Respecte al grau de compliment dels condicionants, l'Ajuntament d'Alpuente emet un informe tècnic en data 22 de novembre de 2018. En aquest informe s'indica que, realitzada visita i inspecció visual a l'explotació, es constata que les instal·lacions indicades en la declaració d'impacte ambiental de data 3 de març de 2008, tant la bassa de purins com el gual sanitari, segueixen en el mateix estat que quan es va realitzar. S'adjunta a aquest informe reportatge fotogràfic per a deixar constància de l'estat de les esmentades instal·lacions. De la resta de condicionants no s'indica el grau de compliment.  
  
Consideracions jurídiques  
1. La modificació de les condicions de la declaració d'impacte ambiental es regula en l'article 44 de la Llei 21/2013, de 9 de desembre, d'avaluació ambiental, i s'inicia la modificació d'ofici a petició raonada de l'òrgan substantiu.  
2. L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, atribueix a la direcció general de Medi Natural i Avaluació Ambiental la competència en matèria d'avaluació ambiental estratègica i de projectes.  
  
Per tot això, fent ús de les facultats que tinc legalment atribuïdes, formule la següent:  
  
Resolució complementària  
  
Primer  
Rebuda petició raonada de l'Ajuntament d'Alpuente de revisió de la declaració d'impacte ambiental resolta en favor de Daniel Alvir Pérez, com a requisit per a la tramitació per l'ajuntament de l'ampliació de la llicència ambiental de l'explotació porcina d'engreix situada en les parcel·les 952, 957 i 958, del polígon 19, del terme municipal d'Alpuente (València) i d'acord amb el que s'ha exposat en l'apartat de consideracions ambientals, es procedeix a modificar la declaració d'impacte ambiental, emesa amb data 3 de març de 2008, en els termes següents:  
  
1. Estimar acceptables, als sols efectes ambientals i sense perjudici de l'obtenció prèvia de les autoritzacions sectorials que li siguen aplicables, les modificacions introduïdes per la nova documentació tècnica aportada respecte del projecte inicial, sempre que es desenvolupen d'acord amb la documentació tècnica aportada, així com amb els condicionants establits en el punt 3 de la present resolució.  
  
2. Eliminar, per considerar que han sigut convenientment justificats, els condicionants establits inicialment per a l'activitat en la declaració d'impacte ambiental de data 3 de març de 2008 que es detallen a continuació:  
- Haurà de disposar-se d'autorització d'ocupació de la zona de policia del barranc del Curro per part de la Confederació Hidrogràfica del Xúquer.  
- El promotor haurà de justificar la construcció de la bassa exterior de purins descrita en l'estudi d'impacte ambiental.  
- Es disposarà de gual sanitari o sistema de desinfecció equivalent a l'entrada de l'explotació, correctament dissenyat i localitzat, de manera que puga oferir garanties de desinfecció dels vehicles que accedisquen a l'explotació.  
3. Afegir els condicionants que es detallen a continuació i que complementaran, sense perjudici d'aquells que hagen sigut justificats, els ja establits en la declaració d'impacte ambiental de data 3 de març de 2008. Aquests condicionants addicionals quedaran expressats com segueix:  
- Es realitzarà un manteniment adequat de les instal·lacions d'emmagatzematge de purins (fosses interiors i bassa exterior) i es portarà un control a fi de vigilar la seua estanquitat i impermeabilitat.  
  
- S'evitarà el vessament de purins en les operacions de buidatge de les fosses i bassa d'emmagatzematge i durant el seu transport.  
- La granja comptarà amb un llibre de registre en el qual s'anotaran totes les eixides de purins que es produïsquen, indicant: data, identificació de les parcel·les que s'adobaran i el volum de purins aplicat en cadascuna d'elles. Aquest llibre estarà actualitzat i a la disposició de l'autoritat substantiva o ambiental sempre que aquestes el requerisquen.  
- Es comunicarà a aquesta direcció general qualsevol variació que es produïsca en les parcel·les destinades a la valorització dels purins que comprometa la gestió d'aquests.  
  
Segon  
Notificar a les persones interessades que contra la present resolució, per ser un acte de tràmit, no es pot interposar cap recurs, sense perjudici que puguen utilitzar-se els mitjans que en defensa dels seus drets estimen pertinents.  
  
Tercer  
Publicar en el Diari Oficial de la Generalitat Valenciana la present resolució complementària de declaració d'impacte ambiental, d'acord amb el que es disposa en l'article 44 de la Llei 21/2013, de 9 de desembre, d'avaluació ambiental.  
La regulació de la vigència de la present declaració d'impacte ambiental, com a part integrant de la declaració d'impacte ambiental, serà l'establida en l'article 43 de la citada Llei 21/2013.  
  
València, 30 de gener de 2019.- El director general de Medi Natural i d'Avaluació Ambiental: Antoni Marzo i Pastor.»  
  
València, 13 de març de 2019.- El director general de Medi Natural i d'Avaluació Ambiental: Antoni Marzo i Pastor.